Per què és tan difícil llogar un pis a Barcelona?

Sat, 18 Feb 2023 11:58:00 +0000

A Barcelona, amb el sou mitjà d'uns 2.000 euros bruts al mes, només es poden llogar 5 pisos de tots els que s'ofereixen a les principals plataformes immobiliàries. Arran d'aquesta crisi d'habitatge a què han de fer front tant la gent jove com la gent més gran, parlem amb dos testimonis que no troben pis a la ciutat d'on són: el Víctor Rodrigo i la Victoria Szpunberg. A més, analitzem la situació del lloguer amb Montse Junyent, responsable de l'àrea jurídica d'API, i Enric Aragonès, portaveu del Sindicat de Llogateres de Barcelona. I ho arrodonim tot amb el punt de vista dels nostres tertulians, l'Eduard Voltas, la Núria Martínez Ribot i el Josep Maria Martí Rigau.